**অ্যালেন পিটার ওয়েলস** (ইংরেজি: Alan Wells; জন্ম: ২ অক্টোবর, ১৯৬১) সাসেক্সের নিউহ্যাভেন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সাসেক্স এবং দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **অ্যালেন ওয়েলস**।

প্রথম-শ্রেণীর ক্রিকেট
---------------------

১৯৮১ সাল থেকে ২০০০ সাল পর্যন্ত অ্যালেন ওয়েলসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান অ্যালেন ওয়েলস কিছু উল্লেখযোগ্য সাফল্য পেয়েছেন। ১৯৮১ থেকে ১৯৯৬ সময়কালে সাসেক্সের পক্ষে খেলেছেন। তন্মধ্যে, শেষ পাঁচ বছর দলের অধিনায়কত্ব করেন। দূর্ভাগ্যজনকভাবে ইংল্যান্ড দলে ব্যাটসম্যানের বেশ প্রাচুর্য্য ছিল।

১৯৮১ থেকে ১৯৯৬ সাল পর্যন্ত সাসেক্সের পক্ষে খেলেন। তন্মধ্যে, ১৯৯২ থেকে ১৯৯৬ সাল পর্যন্ত দলের অধিনায়কত্ব করেন। এরপর, ১৯৯৭ থেকে ২০০০ সাল পর্যন্ত কেন্টে খেলেন। সর্বমোট বিশ মৌসুমব্যাপী প্রথম-শ্রেণীর খেলোয়াড়ী জীবনে ৩৭৬টি খেলায় অংশ নেন। ৩৮.৫৭ গড়ে রান তুলেন। তন্মধ্যে, ১৯৯১ সালে মিডলসবোরায় ইয়র্কশায়ারের বিপক্ষে ব্যক্তিগত সর্বোচ্চ অপরাজিত ২৫৩ রান তুলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন অ্যালেন ওয়েলস। ২৪ আগস্ট, ১৯৯৫ তারিখে ওভালে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৮ মে, ১৯৯৫ তারিখে লর্ডসে একই দলের বিপক্ষে একমাত্র একদিনের আন্তর্জাতিকে অংশ নিয়েছিলেন তিনি।

ইংল্যান্ডের পক্ষে সব মিলিয়ে দুইটি আন্তর্জাতিকে অংশগ্রহণ করেন। একটি টেস্ট খেলেন ওয়েস্ট ইন্ডিজের বিপক্ষে। ঐ টেস্টে তিনি বিখ্যাত ওয়েস্ট ইন্ডিয়ান ফাস্ট বোলার কার্টলি অ্যামব্রোসের বলে গোল্ডেন ডাকে বিদেয় নেন। পরের ইনিংসে তিনি ৩ রানে অপরাজিত ছিলেন।

আরেকটি খেলেন একদিনের আন্তর্জাতিকে। পরবর্তী শীতকালীন সফরে তাকে দলে রাখা হয়নি। ঐ গ্রীষ্মের শুরুতে একটি ওডিআইয়ে অংশ নিয়েছিলেন।

দলে প্রত্যাখ্যান
----------------

আন্তর্জাতিক ক্রিকেট থেকে প্রত্যাখ্যাত হবার পর হতাশায় আচ্ছন্ন অবস্থায় ১৯৯০ সালে বিদ্রোহী দলের সাথে যুক্ত হন। ১৯৮৯-৯০ মৌসুমে দক্ষিণ আফ্রিকায় বিদ্রোহী দলের সদস্যরূপে গমন করেন।

১৯৯৪-৯৫ মৌসুমের শীতকালে অ্যালেন ওয়েলস ইংল্যান্ড এ দলের নেতৃত্ব দিয়ে ভারতীয় উপমহাদেশ গমন করেন। এ সফরটি বেশ সফল ছিল। প্রতিপক্ষীয় দলের বিপক্ষে তিনটি অনানুষ্ঠানিক টেস্টে জয় পায় তার দল। তিনটি খেলা নিয়ে গড়া ওডিআই সিরিজেও ২-১ ব্যবধানে বিজয়ী হয়। কলকাতার ইডেন গার্ডেন্সে দ্বিতীয় টেস্টে ব্যক্তিগত সেরা ক্রীড়ানৈপুণ্য প্রদর্শন করেন। ৯৩ ও ৬৫ করেন। এরপর, ফেব্রুয়ারির মাঝামাঝি সময় বাংলাদেশে সংক্ষিপ্ত সফরে যান। দুইটি একদিনের খেলায় জয়ী হয় তার দল। তবে, তিনদিনের খেলাটি ড্রয়ে পরিণত হয়।

২০০১ সাল শেষে প্রথম-শ্রেণীর ক্রিকেট থেকে অবসর গ্রহণ করেন। তার ভ্রাতা কলিন ওয়েলস সাসেক্সের পক্ষে খেলাসহ ইংল্যান্ডের পক্ষে দুইটি একদিনের আন্তর্জাতিকে অংশ নিয়েছেন। বর্তমানে তিনি হেইলশ্যামভিত্তিক সেন্ট বেদেস স্কুলের ক্রিকেট পরিচালক হিসেবে দায়িত্ব পালন করছেন।

তথ্যসূত্র
---------

1. ↑   crciketarchive scorecard: Yorkshire v Sussex;1991
2. ↑  "Late bloomers: Joe Denly joins England's list of 30-plus debutants"। *ESPN Cricinfo*। সংগ্রহের তারিখ ৩০ জানুয়ারি ২০১৯।
3. ↑  "Indian Cricket 1995" (Compiled by P.V. Vaidyanathan), Kasturi & Sons Limited, Madras. Published in December 1995.
4. ↑   Cricinfo player profile

আরও দেখুন
---------

* পল গিব
* ডেভিড অ্যালেন
* এক টেস্টের বিস্ময়কারী
* ইংরেজ টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* প্রথম-শ্রেণীর ক্রিকেট দলসমূহের বর্তমান তালিকা
* ইংরেজ একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------

* ইএসপিএনক্রিকইনফোতে অ্যালেন ওয়েলস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যালেন ওয়েলস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| ক্রীড়া অবস্থান |
| --- |
|
| পূর্বসূরীপল পার্কার | **সাসেক্স কাউন্টি ক্রিকেট অধিনায়ক**১৯৯২ - ১৯৯৬ | উত্তরসূরীপিটার মুরেজ |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* মার্কিন যুক্তরাষ্ট্র

 |